Mengusovský Volovec

Mengusovský Volovec () je vrch v Tatrách. Leží v krátkej rázsoche vybiehajúcej z Hincovej veže, nad Štrbským Plesom, približne  severozápadne od Popradu. 

 Poloha 
Nachádza sa v strednej časti Tatier, v geomorfologickom podcelku Východné Tatry a časti Vysoké Tatry. Leží v Prešovskom kraji, v okrese Poprad a na katastrálnom území mesta Vysoké Tatry. Najbližším sídlom je južne situované Štrbské Pleso, juhovýchodne ležia Vyšné Hágy a Nová Polianka, severovýchodne sa nachádza Tatranská Javorina, severozápadne mesto Zakopané v Poľsku a západným smerom osada Podbanské. Vrch sa nachádza v Tatranskom národnom parku a v národnej prírodnej rezervácii Mengusovská dolina.

 Opis 
Mengusovský Volovec je štíhla dvojvrcholová pyramída v Mengusovskej doline, vypínajúca sa nad jej plochým dnom. Vrchol je viditeľný už z jej spodnej časti a jeho južný hrebeň oddeľuje Hincovu kotlinu od Kotliny Žabích plies. V západne ležiacej Hincovej kotline leží mohutné Veľké a Malé Hincovo pleso a Satanie plieska, ktoré odvodňuje Hincov potok, východne sa nachádza Volia kotlinka s Vyšným Žabím plesom mengusovským a juhovýchodne Kotlina Žabích plies s Malým a Veľkým Žabím plesom mengusovským, odkiaľ vodu odvádza Žabí potok do rieky Poprad. 

Severným smerom sa nachádza Vyšný Žabí štít (), Hincova veža (), Veľký Mengusovský štít (), Mních (), Miedziane () a Čubrina (), západným Kôprovský štít (), Hrubý vrch (), Hlinská veža () a Furkotský štít (), južným Veľké Solisko (), Satan (), Patria (), Ostrva () a Tupá () a východným Kôpky (), Vysoká (), Rysy () a Žabia veža ().Vysoké Tatry. Letná turistická mapa. 1 : 50 000. Harmanec: VKÚ, a. s. Na vrchol nevedie značený turistický chodník.

 Výhľady 
Turisticky voľne neprístupný skalnatý vrchol umožňuje kruhový rozhľad. Viditeľné sú mnohé vrcholy a okolité doliny Vysokých Tatier a východná časť Nízkych Tatier s Kráľovou hoľou.

 Prístup 
Štít sa nachádza na území národnej prírodnej rezervácie a Tatranského národného parku, preto je dostupný len s horským vodcom. Do blízkych dolín vedú značené turistické chodníky.

 Prvovýstupy 
 v lete – Kornel Stodola, Johann Franz 28. júna 1903
 v zime - Mieczysław Lerski, Jerzy Maślanka 21. marca 1910

 Referencie 

 Pozri aj 
 Vysoké Tatry
 Mengusovská dolina (národná prírodná rezervácia)
 Tatranský národný park
 Zoznam vrcholov vo Vysokých Tatrách

 Galéria 

 Iné projekty 

 Externé odkazy 
 Poloha na turistickej mape

Kategória:Dvojtisícovky na Slovensku
Kategória:Vrchy Vysokých Tatier
Kategória:Vrchy v okrese Poprad
Kategória:Vysoké Tatry (mesto)